الن فقیر

علی بخش یا الن فقیر  (پیدائش: 1932ء - وفات: 4 جولائی 2000ء) سندھی لوک اور صوفی گلوکار تھے جنہیں صوفی شاعری کی خاص صنف "کافی" گانے میں ملکہ حاصل تھا۔

حالات زندگی 
الن فقیر 1932ء کو جامشورو، سندھ میں پیدا ہوئے۔ اصل نام علی بخش تھا لیکن الن فقیر کے نام سے مشہور ہوئے۔ ریڈیو اور ٹیلی وژن پر یکساں مقبول تھے۔ الن فقیر کو فنی دنیا میں متعارف کرانے کا سہرا سندھ کے ادیب، دانشور اور ماہرثقافت ممتاز مرزا کے سرجاتا ہے۔ الن فقیر نے سندھی، پنجابی، اردو، سرائیکی اور دوسری بہت سی زبانوں میں گانے اور صوفیانہ راگ گائے لیکن محمد علی شہکی کے ساتھ گایا جانا والا نغمہ تیرے عشق میں جو بھی ڈوب گیا الن فقیر کی فنی شہرت میں اضافے کا باعث بنا۔ اس کے علاوہ ان کا ایک ملی نغمہ اتنے بڑے جیون ساغر میں تو نے پاکستان دیا بھی بہت مشہورہوا۔ 1980ء میں انہیں صدارتی تمغا برائے حسن کارکردگی ملا۔

وفات 
الن فقیر 4 جولائی 2000ء کو کراچی، پاکستان کے نجی ہسپتال میں وفات پاگئے اور ضلع جامشورو میں سپرد خاک ہوئے۔

حوالہ جات 

1932ء کی پیدائشیں
2000ء کی وفیات
بیسویں صدی کے گلوکار
بیسویں صدی کے مرد گلوکار
پاکستانی صوفیا
پاکستانی لوک گلوکار
پاکستانی مرد گلوکار
پاکستانی مسلم شخصیات
سندھی زبان کے گلوکار
سندھی شخصیات
ضلع جامشورو کی شخصیات
تمغائے حسن کارکردگی وصول کنندگان
لطیف ایوارڈ وصول کنندگان
سندھ کے گلوکار